32002D0479
L 164/43
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 20 юни 2002 година
относно невключването на фентиновия хидроксид в приложение I към Директива 91/414/ЕИО на Съвета и отнемането на разрешенията за продуктите за растителна защита, съдържащи това активно вещество
(нотифицирано под номер C(2002) 2207)
(текст от значение за ЕИП)
(2002/479/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), последно изменена с Директива 2002/18/ЕО на Комисията (2), и по-специално член 8, параграф 2, четвърта алинея от нея,
като взе предвид Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (3), последно изменен с Регламент (ЕО) № 2266/2000 (4), и по-специално член 7, параграф 3а, буква б) от него,
като има предвид, че:
(1)
Съгласно член 8, параграф 2 от Директива 91/414/ЕИО Комисията изпълнява работна програма за проверка на активните вещества, използвани в продуктите за растителна защита, които на 15 юли 1993 година вече бяха на пазара. Подробни правила за изпълнението на тази програма бяха определени в Регламент (ЕИО) № 3600/92 на Комисията.
(2)
Регламент (ЕО) № 933/94 на Комисията от 27 април 1994 г. относно съставяне на списъка с активните вещества в продуктите за растителна защита и за определяне на държавите-членки докладчици относно прилагането на Регламент (ЕИО) № 3600/92 на Комисията (5), последно изменен с Регламент (ЕО) № 2230/95 (6), определи активните вещества, които следва да бъдат оценени в рамките на Регламент (ЕИО) № 3600/92, определи докладващата държава-членка за оценката на всяко вещество и идентифицира производителите на всяко активно вещество, представили нотификация в срок.
(3)
Фентиновият хидроксид е едно от деветдесетте активни вещества, посочени в Регламент (ЕО) № 933/94.
(4)
В съответствие с член 7, параграф 1, буква в) от Регламент (ЕИО) № 3600/92 на 11 ноември 1996 г. Обединеното кралство, като определена докладваща държава-членка, представи на Комисията доклада си за оценка на предоставената от нотификаторите информация в съответствие с член 6, параграф 1 от посочения регламент.
(5)
След получаването на доклада от докладващата държава-членка Комисията предприе консултации с експерти от държавите-членки, както и с основния нотификатор (Agrevo, понастоящем Aventis) в съответствие с член 7, параграф 3 от Регламент (ЕИО) № 3600/92.
(6)
Изготвеният от Обединеното кралство доклад за оценка беше разгледан от държавите-членки и Комисията в рамките на Постоянния фитосанитарен комитет. Това преглеждане приключи на 7 декември 2001 г. под формата на доклад на Комисията за преглед на фентиновия хидроксид в съответствие с член 7, параграф 6 от Регламент (ЕИО) № 3600/92.
(7)
Оценките, извършените въз основа на предоставената информация, показват, че не може да се очаква при предложените условия на използване продуктите за растителна защита, съдържащи фентинов хидроксид, да удовлетворяват по принцип изискванията, определени в член 5, параграф 1, букви а) и б) от Директива 91/414/ЕИО относно пускането на пазара на продукти за растителна защита, по-специално по отношение сигурността за операторите, потенциално изложени на фентиновия хидроксид и по отношение възможното му въздействие върху нецелеви организми.
(8)
Фентиновият хидроксид поради това не следва да бъде включен в приложение I към Директива 91/414/ЕИО.
(9)
Следва да бъдат взети мерки, гарантиращи, че съществуващите разрешения за продуктите за растителна защита, съдържащи фентинов хидроксид, ще бъдат оттеглени в определен срок и няма да бъдат подновявани и никакви нови разрешения за тези продукти няма да бъдат издавани.
(10)
Всеки гратисен период за ликвидиране, складиране, предлагане на пазара и използване на съществуващите стокови запаси от продукти за растителна защита, съдържащи фентинов хидроксид, разрешен от държавата-членка в съответствие с член 4, параграф 6 от Директива 91/414/ЕИО, следва да се ограничи до период не по-дълъг от 12 месеца, за да се позволи използването на съществуващите стокови запаси за не повече от още един растежен сезон.
(11)
Настоящото решение не засяга никое действие, което Комисията може да предприеме на по-късен етап по отношение на това активно вещество в рамките на Директива 79/117/ЕИО на Съвета от 21 декември 1978 г. относно забраната за пускане на пазара и употреба на продукти за растителна защита, съдържащи някои активни вещества (7), последно изменена с Акта за присъединяване на Австрия, Финландия и Швеция.
(12)
Мерките, предвидените с настоящото решение, са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНЕ:
Член 1
Фентиновият хидроксид не се включва като активно вещество в приложение I към Директива 91/414/ЕИО.
Член 2
Държавите-членки осигуряват:
1.
разрешенията за продукти за растителна защита, съдържащи фентинов хидроксид, да бъдат оттеглени в срок от шест месеца, считано от датата на приемане на настоящото решение;
2.
от датата на приемане на настоящото решение никакво разрешение за продукти за растителна защита, съдържащи фентинов хидроксид, да не бъде дадено или подновено по силата на дерогацията, предвидена в член 8, параграф 2 от Директива 91/414/ЕИО.
Член 3
Всеки гратисен период, предоставен от държава-членка в съответствие с разпоредбите на член 4, параграф 6 от Директива 91/414/ЕИО, трябва да бъде колкото е възможно най-кратък и да не надхвърля осемнадесет месеца, считано от датата на приемане на настоящото решение.
Член 4
Адресати на настоящото решение са държавите-членки.
Съставено в Брюксел на 20 юни 2002 година.